Ravil Maganov

Ravil Maganov (tatari Равил Мәганов, Ravil Mäganov, vene keeles Равиль Ульфатович Маганов; 25. september 1954 Almetjevsk, Tatari ANSV – 1. september 2022 Moskva) oli Venemaa majandustegelane, üks ettevõtte Lukoil juhtidest.

 Elukäik ja tegevus 
Sündis kaevandusinseneri ja geofüüsiku Ulfat Maganovi (1928–2018) peres, vend Nail Maganov on Tatarstani peamise naftafirma Tatneft peadirektor. 

Lõpetas keskkooli kuldmedaliga. 1977. aastal lõpetas kaevandusinsenerina Gubkini nimelise Moskva Naftakeemia- ja Gaasitööstuse Instituudi. Pärast ülikooli töötas nafta- ja gaasitööstuses. Aastatel oli ta 1982–1984 Almetjevskis asuva NSV Liidu Naftatööstuse Ministeeriumi Tatnefti tootmisühingu Sulejevnefti osakonna kapitaalremondi ja maa-aluste remonditöökodade kaevude juhataja, 1984–1985 Jamašnefti peainsener ja asejuht ning 1985–1988 Urjevnefti juht. 1988–1991 Langepasneftegazi peainsener ja peadirektori asetäitja, 1991–1993 juhatuse esimees Langepassis Tjumeni oblastis. 1991. aastal üks Langepass-Urai-Kogalõmneft naftakontserni asutajatest, mille alusel moodustati 1993. aastal ettevõte naftafirma Lukoil. Mõnede allikate kohaselt mõtles selle nime välja Maganov, vastavalt naftat tootvate linnade nimede algustähtedele – Langepass, Urai ja Kogalõm. 1993 Lukoili peadirektor, aastast 1994 Lukoili esimene asepresident. 2020. aastal sai temast ettevõtte direktorite nõukogu esimees. Lukoili direktorite nõukogu esimeheks sai ta 2020. aastal.Sõja suhtes kriitiline Lukoili juht kukkus aknast alla ja sai surma, ERR, 1. september 2022

1. septembril 2022 leiti Maganov surnuna Moskvas ulitsa Maršala Timošenkol asuva kliinilise keskhaigla akende altГлава совета директоров «Лукойла» найден мертвым под окнами больницы, BBC_Russian, 1.9.2022.Вице-президента «Лукойла» Маганова нашли мертвым возле ЦКБ в Москве, mk.ru, 1.9.2022.. Ta oli sattunud haiglasse "raske südame-veresoonkonnahaigusega", mõnedel andmetel südameatakiga. Николай Сергеев. Равиль Маганов не вернулся из ЦКБ. Глава совета директоров ЛУКОЙЛа погиб после падения из окна шестого этажа, kommersant.ru, 1.9.2022.. Maganov kukkus kuuendalt korruselt, kehalt leiti kukkumisele iseloomulikud vigastused, hüvastijätukirja tema juurest ei leitudДмитрий Серков, Любовь Порываева, Мария Лисицына. Глава совета директоров ЛУКОЙЛа погиб после падения из окна ЦКБ, rbc.ru, 1.9.2022..

Viited

Kategooria:Venemaa ettevõtjad
Kategooria:Ordeni "Austuse märk" kavalerid
Kategooria:Sündinud 1954
Kategooria:Surnud 2022